Чадоромцева Нина Маркеловна

Чадоромцева Нина Маркеловна (1939) — телережиссёр, Коми Республикаса нимӧдана уджалысь.

 Олан туй 
Нина Чадоромцева чужӧма Сыктывдін районса Нювчим посёлокын 1939-ӧд вося тӧвшӧр тӧлысь 21-ӧд лунӧ. 

Помалӧма Сыктывкарса культурно-просветительскӧй училишӧ (ӧні – В.Т. Чисталёв нима Коми Республикаса культура колледж), Москваын В.А. Луначарский нима ГИТИС. 1964-ӧд восянь уджалӧма  Сыктывкарса телевидение студияын режиссёрлы отсасьысьӧн. Нелямысь унджык во уджалӧма «Коми гор» телерадиокомпанияын.

 Удж 
Нина Маркеловна — коми гижысьяслӧн гижӧдъяс серти художественнӧй да документальнӧй фильмъяслӧн, Коми муса нималана олысьяс йылысь документальнӧй фильмъяслӧн автор. Сійӧ сяммис рольяс вылӧ корны медбур артистъясӧс.

1985-ӧд воын сійӧ снимайтіс В.В. Юхнинлӧн гижӧдъяс серти коми телевидениеын медводдза коми кывъя художественнӧй фильм. Тай бӧрын петісны Н.Н. Куратова роман серти «Куим вожа тополь», Г.А. Юшковлӧн повесьт серти «Вилядь сиктса ань», В.В. Кушманов повесьт серти «Уляшевы» художествоа фильмъяс. «Алӧй лента» да «Уляшевы» фильмъясысь сетӧма Коми Республикаса Веськӧдлан котырлӧн премия.

 Общественнӧй удж 

 Ошканпасъяс 
 Коми Республикаса нимӧдана уджалысь
 В.А. Савин нима Коми Республикаса канму премия — драматургия да сценическӧй искусство юкӧнын
 Коми Республикаса Веськӧдлан котырлӧн премия — культура юкӧнын
 И.А. Куратов нима Коми Республикаса канму премия — литература юкӧнын

 Ӧшмӧсъяс 
 Сыктывдін районса небӧгаинъяслӧн шӧр система
 Вместе с Республикой: к 40-летию телевидения Коми / Сост. А. В. Пошуменский; ред. кол. Н. А. Боброва, О. Н. Савенко, Е. В. Хлыбов, М. Н. Матвеев. – Сыктывкар: Арт, 2004. — 245, [1].

 Ыстӧдъяс 

Категория:Персоналия анбурӧд
Категория:Персоналия:Коми
Категория:Коми режиссёръяс
Категория:Коми Республикаса нимӧдана уджалысьяс
Категория:Нювчим сикт овмӧдчӧмин
Категория:Чужисны 1939 воын